張敬軒報讀行政管理課程 擬做埋製作公司行政
2024年04月08日 11:00
東網電視
更多新聞短片
歌手張敬軒(軒仔)昨日(7日)為《春浪音樂節》演出,他透露早前休息了個多月,現時出動工作,笑言:「跟好多打工仔一樣,放假就病,我休息時搬錄音器材整傷條腰,可能好番仲有力,可以搬更加重嘅嘢。」他表示現時會積極錄音、做騷,以及報讀了一個為期3年的網上行政管理課程以增值自己:「我個人好有危機感,學多啲嘢,有多啲安全感。(你想搞生意?)唔係,見過鬼都怕黑。近幾年公司好多同事移民,我自己識多啲就唔需要假手於人,例如歌迷會日常管理同我間製作公司嘅行政,我都可以自己做。」軒仔稱不時會看求職網,看看有甚麼工作適合自己:「做歌手唔知做到幾耐。(有咩工作適合你?)做物流冇問題,飲食都得,其實我細個想做酒店禮賓部,因為我擅長應付難搞嘅人,我鍾意對人,對電腦就麻麻哋。」他自言不是居安思危,而是居危思危:「行內好多大學生,之前自己冇畀心機考大學,雖然唔係一個缺失,但係一個遺撼,讀多啲書,條路係會易啲。」